b'\n_START_ARTICLE_\nAitolahden vaakuna\n_START_PARAGRAPH_\nAitolahden kunnanvaakunan vaakunaselitys oli \xe2\x80\x9dpunaisessa kent\xc3\xa4ss\xc3\xa4 aaltokoroinen kultahirsi, jossa kolme mustaa, soikeaa, kyljilt\xc3\xa4\xc3\xa4n sis\xc3\xa4\xc3\xa4np\xc3\xa4in kaartuvaa rengasta\xe2\x80\x9d. Aihe liittyy Aitolahden rantakallioista 1800-luvun lopulla l\xc3\xb6ydettyihin hiilipusseihin (Corycium enigmaticum), jotka ovat vanhimpien maapallolta l\xc3\xb6ydettyjen fossiilien joukossa. Vaakunan aaltokoro symboloi lahtea ja renkaat hiilipusseja._NEWLINE_Vaakunan on suunnitellut Gustaf von Numers, ja se vahvistettiin k\xc3\xa4ytt\xc3\xb6\xc3\xb6n 9. kes\xc3\xa4kuuta 1965. Vaakuna oli virallisessa k\xc3\xa4yt\xc3\xb6ss\xc3\xa4 hyvin lyhyen aikaa, sill\xc3\xa4 kunta liitettiin Tampereeseen heti seuraavan vuoden alussa.'